খুররম মঞ্জুর
খুররম মঞ্জুর (উর্দু: خرم منظور‎‎; জন্ম: ১০ জুন, ১৯৮৬) সিন্ধু প্রদেশের করাচিতে জন্মগ্রহণকারী পাকিস্তানের আন্তর্জাতিক ক্রিকেটার। তিনি পাকিস্তান জাতীয় ক্রিকেট দলের অন্যতম সদস্য হিসেবে টেস্ট ক্রিকেট এবং একদিনের আন্তর্জাতিক ক্রিকেট খেলে থাকেন। খেলায় তিনি মূলতঃ ডানহাতি উদ্বোধনী ব্যাটসম্যান হিসেবে পরিচিত। এছাড়াও তিনি মাঝে মাঝে অফ-স্পিন বোলিং করে থাকেন। পাকিস্তানের ঘরোয়া ক্রিকেটে করাচি ব্লুজ ক্রিকেট দলের হয়ে খেলেন।